Zhantas/Cleaned-Kyrgyz_Wikipedia huggingface dataset:
Хоббит

"Хоббит" же болбосо "Ал жакка анан кайра артка"— англиялык жазуучу Жон Роналд Руэл Толкиндин калемине таандык балдарга арналган фэнтези жанрындагы роман. Ал 1937-жылдын 21-сентябрында басылып, оң маанидеги сын-пикирлер менен коштолгон. Карнеги медалына көрсөтүлүпhttps://journalpublishingculture.weebly.com/uploads/1/6/8/4/16842954/carnegie_fiona_bradbury.pdf, New York Herald Tribune гезитинин "Эң мыкты балдарга арналган фантастикалык чыгарма" сыйлыгына татыктуу болгон. Китеп популярдуулугун жоготпой келүүдө жана балдар адабиятындагы классикалык чыгарма катары таанылган.

"Хоббит" "Фэринин чыгышынан" "Эркек кишилердин үстөмдүгүнө" чейинки окуяларды камтып, үйүн сүйгөн хоббит Билбо Бэггинстин Смауг ажыдаар коруп жаткан казынадан өз үлүшүн алыш үчүн чыккан саякатына жетелейт. Билбонун сапары жөнөкөй болгон элет турмушунан башталып, барган сайын коркунучтуу аймактарга чейин уланат.

Окуя эпизоддук формада баяндалып, көпчүлүк бөлүмдөр белгилүү бир макулукту же Толкиндин географиясындагы макулуктун бир түрүн тааныштырат. Билбо өз табиятынын күмөндүү, романтикалык, сыйкырдуу жана тайманбас жактарын кабыл алып, акыл-эсин жана жалпы туюмду колдонуу менен өз жөндөмдөрүнүн, даанышмандыгынын жаңы баскычына чыгат. "Беш аскер күчүнүн кармашында" окуя туу чокусуна жетип, мурдагы бөлүмдөрдөгү каармандар менен макулуктар жаңжалга катышыш үчүн кайра пайда болушат.

Согуш мотивдеринен тышкары чыгарманын башкы темасына жеке өсүп жетилүү жана баатырдыктын формалары кирет. Сынчылардын оюнча, бул темалар Биринчи дүйнөлүк согуш учурунда Толкиндин өз башынан өткөргөн тажрыйбаларынан келип чыгып, китептин мазмунуна таасир эткен. Автордун герман филологиясын илимий деңгээлде билиши жана жомокторго болгон кызыгуусу да китептердин мазмунуна таасир эткен деп айтылат.

Басмаканачы китепке карата айтылган сынчылардын ой-пикирлеринен жана каржылык жактан жараткан ийгиликтеринен шыктанып, чыгарманын уландысын жазууну өтүнгөн. Толкин "Хоббитте" ретроспективалык ылайыкташтырууларды киргизип, китептин уландысы болгон "Шакектер ээси" китебин жазган. Ошол бир нече, бирок маанилүү өзгөртүүлөр китептин экинчи басылышына кошулган. Андан кийинки басылыштарында бир аз гана толуктоолор киргизилип, Билбо тайып кеткен дүйнөнүн концепциясын Толкин кичине өзгөртүп койгон.

Бул иш басмаканалардан чыгарылбай калган. Чыгарма сахнага, экранга, радиого, стол жана видео оюндарына ылайыкташтырылып, анын таасири ушул күнгө чейин уланып келет. Бул ылайыкташтыруулардын айрымдары өз деңгээлинде сынчылардын баасына ээ болгон.

 Сюжети 

 Каармандары 

 Байланыштуу макалалар 
 Хоббит: Күтүлбөгөн сапар (2012)
 Хоббит: Смаугдун ээн талаасы (2013)
 Хоббит: Беш аскер күчүнүн салгылашы (2014)

 Булактар 
https://stephenkuta.com/the-1938-new-york-times-book-review-of-the-hobbit/ 

Категория:Британия адабияты‎
Категория:Китептер
Категория:1937-жыл
Жоомарт дарак

thumb|The Giving Tree Garden.
"Жоомарт дарак" — Шел Силверстайндын калемине таандык жана иллюстрациясы менен жарык көргөн балдардын сүрөттүү китеби. Алгач 1964-жылы Harper & Row тарабынан чыгарылган китеп Силверстайндын эң белгилүү аталыштарынын бири жана көптөгөн тилге которулган.

Китеп көпчүлүк тарабынан таанылганына карабастан "балдар адабиятындагы эң бөлүп-жаруучу чыгармаларын бири" деп сүрөттөлгөн. Карама-каршылыктар башкы каармандардын (бала менен дарак) ортосундагы байланыш оң жагынан (дарак балага чын дилинен сүйүүсүн арнайт) чечмелениши керекпи же терс жагынанбы (бала менен дарактын ортосундагы кордоогон мамиле) деген суроолорго басым жасашкан. алгандыгын таануу карабастан, "катары сүрөттөлөт балдар адабиятын талаштуу китептеринин бири." негизги каармандардын ортосундагы байланыш (бир баланы жана дарактын) же жокпу, талаш маселелер катары чечмеленбөөгө тийиш оң (мисалы, дарак баланы жанаябастык сүйүү берет) же терс (башкача айтканда, бала жана дарак тарабынан катаал мамилеге ээ). Scholastic уюму китепке балдар бакчасынан тартып 2-класска чейинки окуучулар кызыгып окушат деп аныктаган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1964-жыл
Алисанын керемет дүйнөдөгү укмуштуу окуялары

thumb|Алисанын керемет дүйнөдөгү укмуштуу окуялары.
"Алисанын керемет дүйнөдөгү укмуштуу окуялары" (адатта "Алиса кермет дүйнөдө" деп кыскартылып келет) ― англиялык математик Чарлз Лүтвиж Дожсондун Лүис Кэрролл деген каймана ат менен 1865-жылы жарык көргөн фэнтези романы. Чыгарма коён уясына түшүп кетип, андан ары таң калаарлык жана адам сымал жандыктар жашаган фантастикалык дүйнөгө барып калган Алисанын окуясын баяндайт. Жомок адамдын ой жүгүртүүсү менен ойноп, чоң кишилер менен катар кичинекей балдардын да арасында көп убакытка чейин популярдуу болгон. Бул адабий нонсенс жанрындагы эң мыкты мисалдардын бири болуп эсептелет. Анын баяндоо агымы менен түзүлүшү, каармандары менен сүрөттөөлөрү элдик маданиятта жана адабиятта, өзгөчө фэнтези жанрында абдан таасирдүү болгон.

Китептин уландысы - Алиса күзгүнүн аркы тарабында.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1865-жыл
Алиса күзгүнүн аркы тарабында

thumb|Алиса күзгүнүн аркы тарабында.
"Күзгүнүн ичи аркылуу жана Алиса ал жерден эмне тапты" ― Лүис Кэрроллдун (Чарлз Лүтвиж Дожсон) 1871-жылы жазган романы. Бул "Алисанын керемет дүйнөдөгү укмуштуу окуялары" (1865) романын уландысы болуп саналат. Андан мурдагы китептеги окуялардан алты ай өткөндөн кийин Алиса кайрадан фантастикалык дүйнөгө барат. Бул жолкусунда ал күзгү аркылуу чыгып, анын ары жагындагы дүйнөнү көрөт. "Күзгүнүн ичи аркылуу" "Жабберуоки" жана "Морж менен жыгач уста" саптарын жана ошондой эле "Твидлдам и Твидлди" катышкан белгилүү эпизоддорду камтыйт. Кэрроллго эргүү берген күзгү ушул күнгө чейин Чарлтон Киңс жергесинде сакталып келет.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1871-жыл
Дивергент үчилтиги

"Дивергент үчилтиги" — америкалык роман жазуучу Вероника Рот тарабынан жазылган жаш өспүрүмдөрдүн илимий фантастикалык укмуштуу окуяларды камтыган романдар цикли. Кыяматтан кийинки Чикагодогу окуяларды чагылдырат. Үчилтик "Дивергенттен" (2011), "Көтөрүлүшчүлөрдөн" (2012) жана "Ишеничтүүдөн" (2013) турат. Буга байланышкан "Төрт" китеби үчилтиктеги каармандардын биринин көз карашы аркылуу баяндалган кыскача аңгемелерди камтыйт.

Үчилтиктеги коом өз жарандарын социалдык жана жеке сапаттарына карата аныктайт. Беш тайпадан турган коом көз карандысыз эркин жүзөгө ашырууга аракет кылгандар менен калктын коопсуздугуна коркунуч келтиргендерди жок кылат. Өз атын кийинчерээк Трис деп өзгөртүп алган Беатрис Приор Баш тартуу тайпасында туулуп, Эр жүрөк тапайсына кирет. Бирок өз жашоосун Дивергент катары улантыш керек болот. Өзүнүн чыныгы табиятын жашыруу менен Эрудиттер менен Эр жүрөктөр билип калса, өлтүрүлүп кетүү коркунучу менен жашайт.

 Сюжети 

 Каармандары 

 Байланыштуу макалалар 
 "Дивергент" (тасма, 2014-жыл)

 Шилтемелер 

Категория:АКШ адабияты
Категория:Китептер
Дориан Грейдин сүрөтү

thumb|Дориан Грейдин сүрөтү (Lippincott айлык журнал, 1890).
"Дориан Грейдин сүрөтү" — Оскар Уайлддын философиялык романы. Биринчи жолу толугу менен 1890-жылы ай сайын чыгып турган Lippincott журналында жарык көргөн. Журналдын редактору окуя адепсиз болуп калды деп коркуп Уайлдга айтпай эле басып чыгарганга чейин болжол менен беш жүз сөздү өчүрүп салган. Цензурага карабастан "Дориан Грейдин сүрөтү" британиялык китеп сынчыларынын адеп-ахлак сезимдерин кемсинтип, айрымдары Оскар Уайлд коомдук адепти сактаган мыйзамдарды бузганы үчүн жазага тартылышы керек экенин айтышкан. Аларга жооп кылып Уайлд өз романын жана британ басма сөзүндөгү чыгармачылыгын агрессивдүүлүк менен коргоп чыкканына карабастан ал кийинки жылы жарык көрө турган китебинин эң талаш-тартыш жараткан окуяларын кыскартып, кайра көздөн өткөрүп карап чыккан.

Узунураак жана кайра каралып чыккан "Дориан Грейдин сүрөтү" китеп түрүндө 1891-жылы басылып чыгарылган. Афоризмдик формада жазылган кириш сөзүндө чыгармачыл инсандын укуктарын, көркөм өнөр үчүн искусствону коргогон маани камтылган. Бул бир чети мурдагы жылдарда романга карата жасалган басымдарга басма сөз аркылуу коргогон аракеттерине негизделген.Кириш сөзүнүн мазмуну, стили жана сунулушу адабий жана көркөм чыгармачылык катары белгилүү болгон. 1891-жылы апрелде Ward, Lock and Company басмаканасы китептин кайра көздөн өткөрүлгөн версиясын басып чыгарган. Бул компания китептин кыскараак, чуулгандуу жана журнал версиясын Англияда мурдагы жылдарда тараткан болчу.

Уайлд тарабынан жазылган жалгыз гана роман "Дориан Грейдин сүрөтүнүн" бир нече версиялары бар: 1890-жылдагы журналдык басылышы (13-бөлүмдөн турган) маанилүү материалдар журналдын редактору Ж. М. Стоддарт тарабынан жарыкка чыгаардан мурда өчүрүлгөн; эч кандай цензурага кабылбаган Lippincott айлык журналына Уайлд баштапкы материалдарын эч кандай өзгөрүүсүз тапшырган (ал да 13-бөлүмдөн турган) жана биринчи жолу 2011-жылы Harvard University Press тарабынан чыгарылган; жана ошондой эле 1891-жылдагы китеп түрүндөгү басылышы (20-бөлүмдөн турат).19-кылымдын адабияты катары "Дориан Грейдин сүрөтү" Фауст тарабынан көтөрүлгөн күчтүү темаларды камтыган готикалык көркөм адабияттын үлгүсү болуп саналат.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1890-жыл
Да Винчинин коду

"Да Винчинин коду" — Дэн Браундун 2004-жылы жарык көргөн сырдуу детектив жанрындагы романы. Белгилерди изилдөөчү Роберт Лэңдон менен криптолог Софи Невөнүн окуясына окурмандарды жетелейт. Иса Машаяк менен магдалалык Мариямдын ыктымал өнөктөш болгону тууралуу талашып-тартышкан Сион приораты менен Опус Деинин жаңжалына аралашып калган окумуштуулардын окуясы Париждеги Лувр музейинде киши өлтүрүүдөн кийин башталат. Романдын аталышы, башка нерселер менен катар, Луврдагы улуу галереяда киши колдуу болгон биринчи курмандыкты табуу менен байланыштуу болуп саналат. Леонардо да Винчинин "Витрувиалык киши" аттуу белгилүү сүрөтүнө окшоштуруп жылаңачталган сөөктүн арт жагында сырдуу билдирүү жана көкүрөгүндө өз каны менен пентаграмма тартылган болот.

Роман альтернативдик дин тарыхын изилдеп, борбордук мазмуну Франциянын Меровиң падышалары Иса Машаяк менен магдалалык Мариямдын тукумунан келген деген идеяны камтыйт. Бул идеялар Клайв Принстин "Тамплиерлердин жаңылыгы" (1997) жана Маргарет Старбөрддүн китептеринен алынган. Китеп "Ыйык кан жана ыйык чыны" (1982) китебине да кайрылганы менен Дэн Браун анын изилдөө материал катары пайдаланылбаганын айткан.

"Да Винчинин коду" Ыйык чыны уламыштары жана христиан дининдеги магдалалык Мариямдын ролу жөнүндө элдик божомолдордун пайда болушуна өбөлгө түзгөн. Бирок китеп көптөгөн христиан агымдары тарабынан катуу айыпталып, Рим католик чиркөөсүнө чабуул катары кабыл алынган, ошондой эле тарыхый жана илимий жактан такталбаган маалыматтар үчүн дайыма сынга алынып келген. Ошого карабастан роман дүйнө жүзүндө бестселлерге айланып, 2009-жылга карата 80 миллион нускада сатылган жана 44 тилге которулган. Детектив, триллер жана конспирологиялык көркөм жанрлар айкалыштырылган бул эмгек Браундун экинчи романы. Биринчиси 2000-жылы "Периштелер жана жиндер" деген аталыш менен жарык көрүп, анда да башкы каарман Роберт Леңдон болгон. 2004-жылдын ноябрында Random House басмаканасы "Атайын иллюстрацияланган басылышын" 160 сүрөт менен жасалгалап басып чыгарган. 2006-жылы Columbia Pictures компаниясы тарабынан китептин негизинде тасма жарык көргөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2004-жыл
Ромео жана Жулетта

thumb|"Ромео жана Жулетта" (1597).
"Ромео жана Жулетта" — Уилям Шекспир өз карьерасынын башталышында жазган трагедиялык чыгармасыHalio, Jay (1998). Romeo and Juliet: A Guide to the Play. Westport: Greenwood Press. ISBN 0-313-30089-5.. Анда бирин-бири сүйгөн жаштардын өлүмү алардын айыгышкан үй-бүлөлөрүн бириктиргени жөнүндө баяндалат. Бул Шекспирдин көзү тирүү кезинде Гамлет менен катар эң таанымал жана эң көп коюлган спектаклдеринин бири болгон. Бүгүнкү күндө башкы каармандар жаш сүйүшкөн түгөйлөрдүн баштапкы үлгүсү катары каралат.

"Ромео жана Жулетта" тамыры байыркы доорго чейин жайылган сүйүү трагедиясы жөнүндөгү салттык чыгармаларга таандык. Мазмуну 1562-жылы Артур Брук тарабынан которулган "Ромеус менен Жулеттанын кайгылуу окуясы" аттуу италян жомогуна жана 1567-жылы Уилям Пэйнтердин "Ырахат сарайы" аттуу прозасына негизделген. Шекспир жогорудагы эки эмгектен көп нерсе алган болсо да чыгарманын мазмунун өз алдынча Меркуцио жана Парис сыяктуу кошумча образдарды кийирүү менен өнүктүргөн. 1591 жана 1595-жылдардын ортосунда жазылган деп айтылып келген спектакль биринчи жолу кварто түрүндө 1597-жылы басылып чыгарылган. Биринчи кварто версиясынын сапаты начар болгону менен кийинки басылыштары Шекспирдин чыгармаларынын түп нускасына жакындаштырылып оңдолгон.

Шекспирдин поэтикалык көркөм түзүлүштү колдонгону (мисалы, чыңалууну көбөйтүш үчүн комедиядан трагедияга өтүп кетиши, кичинекей каармандарды чоңойтушу жана окуяны кооздош үчүн окуянын ичиндеги окуяларды пайдаланышы) анын алгачкы драмалык чеберчилиги катары мактоого алынган. Спектакль ар кандай поэтикалык формаларды ар түрдүү каармандарга айлантып, кээде каармандын өнүгүшү менен формалар да өзгөрүп турат. Мисалы, Ромео спектаклдин ар сонетинде бара-бара билгич болуп өсөт.

"Ромео жана Жулетта" сахнага, тасмага, музыкалык жана опералык чыгармаларга көп жолу ылайыкташылган. Англиядагы реставрация учурунда чыгарма Уилям Давенант тарабынан жандандырылып, кайра каралып чыккан. Дэвид Гарриктин 18-кылымдагы версиясы да анын бир нече сахнасын өзгөртүп, ошол убакта адепсиз деп табылган бөлүктөрү алынып салынган. Ал эми Георг Бенданын "Ромео жана Жулеттасында" көптөгөн окуялар кошулган эмес жана аягын бактылуу кылып бүтүргөн. 19-кылымдагы аткаруулар, анын ичинде Шарлотта Кушмандын эмгеги баштапкы текстти кайра калыбына келтирип, көбүрөөк чындыкка басым жасалган. Жон Гилгуддун 1935-жылдагы версиясы Шекспирдин текстине абдан жакын болгон жана драманы байытыш үчүн Элизавета костюмдары менен сахнага бөлүү колдонулган. 20 жана 21-кылымда да спектакль ар кандай версияларга ылайыкташтырылган. Алардын ичинде Жорж Кукордун 1935-жылдагы "Ромео жана Жулетта" тасмасы, Франко Зеффиреллинин 1968-жылдагы "Ромео жана Жулетта" версиясы жана Баз Лурмандын 1996-жылы MTVден эргүү алып тарткан "Ромео + Жулетта" тасмасы бар.

 Сюжети 

 Каармандары 

 Булактар 

Категория:Театр
Категория:1597-жыл
Чымындардын төрөсү

"Чымындардын төрөсү" — англиялык жазуучу жана Нобел сыйлыгын алган Уилям Голдиңдин 1954-жылы жарык көргөн романы. Китеп эч ким жашабаган аралга түшүп калган британиялык балдардын тобун жана өздөрүн башкарыш үчүн кылган алардын коркунучтуу аракеттери тууралуу баяндайт.

 Сюжети 

 Каармандары 

Тарыхы

1954-жылы басылып чыккан "Чымындардын төрөсү" Голдиңдин биринчи романы. Ал 1955-жылы Америка Кошмо Штаттарында үч миң нускадан азыраак сатылып, ошол убакытта көп деле ийгиликке жетишпесе да кийинчерээк ал бестселлерге айланган. Чыгарма эки жолу англис тилиндеги (1963-жылы Питер Брук, 1990-жылы Гарри Хук тарабынан) жана бир жолу филиппин тилиндеги (1975) тасмаларга ылайыкташтырылган.

 Шилтемелер 

Категория:Британия адабияты‎
Категория:Китептер
Категория:1954-жыл
Жейн Эйр

thumb|upright|Жейн Эйр (1847).
"Жейн Эйр" (башында Жейн Эйр: Автобиография деп басылып чыгарылган) — англиялык жазуучу Шарлотта Бронтенин романы. Ал 1847-жылдын 16-октябрында Англиянын Лондон шаарындагы Smith, Elder & Co. тарабынан "Currer Bell" адабий псевдоним менен басылып чыгарылган. Америкадагы биринчи басылышы Нью-Йорктогу Harper & Brothers тарабынан кийинки жылы басылып чыккан.

Негизинен тарбиялык роман жанрында жазылган "Жейн Эйр" ысымдаш башкы каармандын сезимдерине жана тажрыйбаларына, анын өсүп жетилишине жана ошондой эле ойдон чыгарылган Торнфилд холлдун ээси Рочестер мырза менен болгон сүйүүсүнө окурмандарды жетелейт. Болуп өткөн иш-аракеттерди ички туюм аркылуу сүрөттөө менен (Жейндин акырындык менен адеп-ахлак жана руханий жактан өсүшү жана башка бардык окуялар авторго таандык болгон жогорку чеберчилик менен сүрөттөлгөн) "Жейн Эйр" фантастика көркөм өнөрүндө төңкөрүш жасаган. Шарлотта Бронте "жеке аң сезимдин биринчи тарыхчысы" жана Пруст жана Жойс сыяктуу жазуучулардын адабий ата-теги деп аталган. Роман христиан адеп-ахлак нормаларын өзөгүндө бекем карманган социокритика элементтерин камтыйт. Бирок ошентсе да Жейндин өзүмчүл мүнөзүнөн жана роман класстык басмырлоо, жыныстык, диний жана протофеминизм темаларына токтолгонунан улам көпчүлүгү чыгарма өз убагынан эрте жаралган деп эсептейт.

 Сюжети 

 Каармандары 

 Шилтемелер 

Категория:Британия адабияты‎
Категория:Китептер
Категория:1847-жыл
Алхимик

thumb|Пауло Коэло (2007).
"Алхимик" ― бразилиялык жазуучу Пауло Коэлонун романы, биринчи жолу 1988-жылы басылып чыккан. Түп нускасы португал тилинде жазылган роман 2016-жылга карата 70тей тилге которулуп, эл аралык бестселлерге айланган. Аллегориялык роман "Алхимик" андалусиялык жаш койчу Мисирде бир нече жолу казына тапканы тууралуу түш көрүп, ошол жакка саякатка чыкканына окурмандарды жетелейт.

Бир нече жылдар аралыгында чыгарма тасмага, мюзиклге жана театрга ылайыкташтырылган.

 Сюжети 

 Каармандары 

 Байланыштуу макалалар 
 Алхимия

 Шилтемелер 

Категория:адабият
Категория:Китептер
Категория:1988-жыл
Эндердин оюну

"Эндердин оюну" — америкалык жазуучу Орсон Скотт Карддын 1985-жылы жарык көргөн аскердик илимий фантастикалык романы. Келечектеги Жерде болгон окуяны чагылдырган роман курт-кумурска түркүмүндөгү башка планеталык "баггерлер" менен болгон эки жаңжалдан киийн жоголууга дуушар болгон адамзаттын жашоосу тууралуу сөз кылат. Күтүлүп жаткан үчүнчү баскынчылыкка даярдык көрүп олтурган жаш балдар жана романдын баш каарманы Эндер Уиггин да кичине кезинен эле өтө оор оюндар аркылуу машыгуудан өтүшүп, жердин эч кандай тартылуусу болбогон жерде Эндер өзүнүн тактикалык өзгөчөлүгүн ачып чыгат.

Китеп Analog Science Fiction and Fact журналынын 1977-жылдын август айындагы санында басылып чыгарылган "Эндердин оюну" аңгемесинен келип чыккан. Романдагы каармандарды жана негизги окуяларды карап жатып Кард кийинчерээк "Эндердин оюну" сериясын түзүш үчүн кошумча китептерди жазып чыккан. Кард "Эндердин оюнунун" жаңыртылган версиясын 1991-жылы чыгарып, анда заман шарттарын чагылдырыш үчүн кээ бир саясий факттарды өзгөрткөн. Мисалы, Советтер союзунун урашын жана Кансыз согуштун аяктаганын кошкон.

Китеп жалпысынан жылуу кабыл алынган. Ошондой эле китеп көптөгөн аскердик уюмдарга, анын ичинде АКШнын Деңиз аскерлерине да окууга сунушталган. "Эндердин оюну" 1985-жылы "Небуланын" жана 1986-жылы "Хүгонун" "Эң мыкты роман" сыйлыктарын утуп алган. Анын уландылары болгон "Маркумдардын үнү", "Ксеносид", "Акыл-эстин балдары" жана "Бозгундагы Эндер" чыгармалары Эндердин галактикадагы башка планеталарга саякаттап барганы тууралуу сүрөттөйт. Мындан тышкары, кийинчерээк жарык көргөн "Белектердин согушу" аңгемесиндеги жана "Эндердин көлөкөсү" романындагы окуялар да түп нускадагы убакыт түрмөгүндө болуп өтөт.

Гэвин Худ китептин негизинде окшош аталыштагы тасманын сценарийин жазып, өзү режиссерлук кылган. Эндердин ролун Эйса Баттерфилд аткарып, тасма көрүүчүлөргө 2013-жылдын октябрында сунушталган. Кард болсо тасмага продюсерлик кылгандардын бири болгон. Ошондой эле, китеп эки комикс сериясына ылайыкташтырылган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:Илимий фантастика
Категория:1985-жыл
Сөөктөрдүн шаары

"Сөөктөрдүн шаары" – жазуучу Кассандра Клердин биринчи урбан фэнтези романы. Ал The New York Times гезитинин "Өлүм шаймандары" аттуу бестселлер тизмесине кирген. Роман бүгүнкү күндөгү Нью-Йорк шаарында болуп өткөн окуяларды чагылдырат. Чыгарма болгар, голланд, венгер, еврей, швед, норвегия, немис, серб, италия, француз, полша, португал, румын, испан, кытай, жапон жана түрк тилдерине которулган.

 Сюжети 

 Каармандары 

Кабыл алынышы 

"Сөөктөрдүн шаары" сынчылардын жалпысынан оң баасын алган. Publishers Weekly журналы китепти "ынанымдуу окуя" деп атаган. Teen Ink журналы болсо ар түрдүү ой-пикирлерди айткан. Китепти "кумар козгоочу" деп атап, бирок ошол жерлерин алдын ала болжолдогонго болоорун билдирген. The School Library Journal журналы китептин мазмунун алдын ала болжолдоп билип алганга болот деп сынга алып, бирок "баяндоодогу кемчиликтерине карабастан дүйнөнү сактап калганга аракет кылган "буффеск" өспүрүмдөргө толгон Нью-Йорктун бул версиясы кызыктуу жана фэнтези окурмандарын бул китептин кийинки серияларын чыдамсыздык менен күттүрөт" деп жазган.

Тасмага ылайыкташтырылышы

Китептин тасмага ылайыкташтырылган версиясы 2013-жылдын 21-августунда жарык көргөн. Режиссеру Харалд Цварт. Лили Коллинз (Клари Фрей) менен Жейми Кэмпбелл Бауэр (Жейс Уайланд) ролдорду аткарышкан. Тасма Торонтодо жана Нью-Йоркто тартылган.

 Шилтемелер 

Категория:АКШ адабияты
Категория:Китептер
Категория:2007-жыл
Убакыт саякатчысынын аялы

"Убакыт саякатчысынын аялы" — амрикалык жазуучу Одри Ниффенеггердин 2003-жылы басылып чыккан дебюттук роман болуп саналат. Китепте генетикалык жактан оорулуу кишинин сүйүү окуясы баяндалат. Анын оорусу убакытка күтүүсүз эле саякат жасаганга себеп болот. Ал маал-маалы менен жоголуп кеткен кезде кооптуу жагдайларды башынан өткөргөн сүрөтчү жубайы жөнүндө да кеп болот. Ишин баштаганда сүйүүдөн тажаган Ниффенеггер өзүнүн баштан өткөргөн ийгиликсиз мамилелерин метафоралык түрдө жазган. Аңгеменин борбордук байланышы ага күтүлбөгөн жерден келе калып, ал кийинчерээк романдын аталышын камсыз кылган. Илимий фантастикалык жана романтикалык деп классификацияланган романда сүйүү, жоготуу жана эрк маселелери каралат. Атап айтканда, чыгарма убакытка саякатты мамилелердеги туура эмес байланыштарды жана аралыкты изилдеш үчүн пайдаланат жана терең болмуш маселелерин да таанып билет.

Алгачкы прозаик катары Ниффенеггер адабий агент табууда кыйынчылыктарга туш болгон. Кийинчерээк ал романын MacAdam/Cage басмаканасына алдын ала сүйлөшпөй эле жөнөтүп коюп, андан соң китепти басып чыгаруу укуктарын алуу боюнча аукцион болуп өткөндө Ниффенеггер аларды басмаканачы катары тандап алган. Жазуучу жана үй-бүлөлүк досу Скотт Туроу тарабынан Today телеберүүсүндө ачык колдоого алынгандан кийин китеп бестселлерге айланган. 2009-жылдын март айына карата Америка Кошмо Штаттары менен Бириккен Падышалыкта китеп дээрлик 2,5 миллион нуска менен сатылган. Ниффенеггердин убакытка саякат боюнча Көптөгөн сынчылар убакыт саякат боюнча Niffenegger уникалдуу көз карашы менен зор таасир калтырды.MacAdam/Cage Кээ бири түгөйлөрдүн жан дүйнөсүнүн тереңдигинин мүнөздөлүшүн бааласа, айрымдары жазуу стилин мелодраммалык, ал эми мазмунун өтө жупуну болуп калган деп сынга алышкан. Роман Boeke сыйлыгына жана Британия китеп сыйлыгына татыктуу болгон. Чыгарманын тасма версиясы 2009-жылы августта жарык көргөн.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2003-жыл
Дубал гүлү болуунун кызыктуу жактары

"Дубал гүлү болуунун кызыктуу жактары" — америкалык жазуучу Стивен Чбоскинин бойго жетүү темаларын камтыган эпистолярдык романы. Ал биринчи жолу Pocket Books тарабынан 1999-жылдын 1-февралында басылып чыгарылган. 1990-жылдардын башын чагылдырган роман интроверт өспүрүм Чарлинин Питтсбургдагы мектепте биринчи кирген жылынан тарта окуяларын баяндайт. Роман Чарлинин башкалардыкына окшобогон ойлонуу стилин сүрөттөйт. Ал өспүрүм курак менен бойго жетилейин деп калган убактын ортосунда достору жана үй-бүлөсү менен болгон мамилелерден улам жаралган курч суроолорго жооп алып, ойлонууга туура келет.

Чбоски "Дубал гүлү болуунун кызыктуу жактары" чыгармасынын каармандарын жаратып, өзүнүн эстегендеринен окуянын жагдайларын ойлонуштуруп өз эмгегин иштеп чыгып бүтүрүүгө беш жыл короткон. Роман өспүрүм кез, тартынчаактык, жыныстык жашоо, маңзат колдону сыяктуу темаларды козгоп, башка адабий эмгектерге, тасмаларга, поп маданиятына да токтолот.

Чбоскинин биринчи китеби коммерциялык жактан ийгиликтүү болсо да мазмунунан улам ага Америкадагы кээ бир мектептерде тыюу салынган. 2012-жылы Чбоски китепти тасмага ылайыкташтырып, сценарийин өзү жазып тартып чыгарган. Тасмада Логан Лерман, Эзра Миллер жана Эмма Уотсон ролдорду аткарышкан. Тасма романдын сатылышын арттырып, китеп The New York Times гезитинин бестселлер тизмесине кирген.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1999-жыл